
Ministru kabineta noteikumi Nr. 247
Rīgā 2026. gada 12. maijā (prot. Nr. 27 8. §)
Grozījumi Ministru kabineta 2014. gada 26. maija noteikumos Nr. 265 "Jaunatnes konsultatīvās padomes nolikums"
Izdoti saskaņā ar Jaunatnes likuma 4. panta trešo daļu
· Izdarīt Ministru kabineta 2014. gada 26. maija noteikumos Nr. 265 "Jaunatnes konsultatīvās padomes nolikums" (Latvijas Vēstnesis, 2014, 107. nr.; 2015, 25. nr.; 2019, 172. nr.; 2020, 185. nr.; 2024, 72. nr.) šādus grozījumus:
· 1. Izteikt 3.2. apakšpunktu šādā redakcijā:
· "3.2. reizi gadā kopīgi ar visām nozaru ministrijām izvērtēt, vai situācija jaunatnes politikas īstenošanā atbilst jaunatnes politikas attīstības plānošanas dokumentos un Jaunatnes politikas valsts programmā noteiktajam, un sniegt Izglītības un zinātnes ministrijai ieteikumus par prioritārajiem atbalsta virzieniem un pasākumiem jaunatnes politikā nākamajā gadā;".
· 2. Izteikt 6. punktu šādā redakcijā:
· "6. Padomes sastāvā ir:
· 6.1. Izglītības un zinātnes ministrijas pārstāvis;
· 6.2. Kultūras ministrijas pārstāvis;
· 6.3. Labklājības ministrijas pārstāvis;
· 6.4. Veselības ministrijas pārstāvis;
· 6.5. Jaunatnes starptautisko programmu aģentūras pārstāvis;
· 6.6. biedrības "Latvijas Jaunatnes padome" pārstāvis;
· 6.7. biedrības "Latvijas Studentu apvienība" pārstāvis;
· 6.8. biedrības "Latvijas Jaunatnes darbinieku asociācija" pārstāvis;
· 6.9. biedrības "Latvijas Brīvo arodbiedrību savienība" pārstāvis;
· 6.10. biedrības "Latvijas Pašvaldību savienība" pārstāvis;
· 6.11. trīs Latvijas pašvaldību jauniešu domju pārstāvji;
· 6.12. ne mazāk kā 10 jaunatnes (tai skaitā latviešu diasporas) organizāciju pārstāvji, kurus deleģē biedrība "Latvijas Jaunatnes padome", iesniedzot informāciju Izglītības un zinātnes ministrijā."

